আল-মুকাওকিস
আল-মুকাওকিস বা মুকাউকিস বা মুকাকিস (আরবি: المقوقس, কিবতীয়: ⲡⲭⲁⲩⲕⲓⲁⲛⲟⲥ, ⲡⲓⲕⲁⲩⲕⲟⲥ, প্রতিবর্ণী. p-khaukianos, pi-kaukos, অনুবাদ 'ককেশাসের লোক') মুসলিম ইতিহাসে মিশরের শাসক হিসেবে উল্লিখিত হয়েছেন যিনি নবী মুহাম্মাদের সাথে চিঠিপত্র বিনিময় করেছিলেন। তাকে সনাতন গ্রিক পাদ্রি সাইরাস অফ আলেকজান্দ্রিয়ার সাথে চিহ্নিত করা হয়, যিনি বাইজেন্টাইন যুগের দ্বিতীয় পর্যায়ে (৬২৮- ৬৪২) আলেকজান্দ্রিয়ার গ্রিক অর্থোডক্স পাদ্রি ছিলেন। একটি বিকল্প দৃষ্টিভঙ্গি আল-মুকাউকিসকে সাসানীয় মিশরের গভর্নর হিসেবে চিহ্নিত করে, যিনি কিরোলোস নামে একজন গ্রিক ব্যক্তি বলে পরিচিত, যাকে 'কপ্টদের নেতা' বলা হতো। যদিও সেসময়কার সাসানীয় গভর্নর ছিলেন শাহরবারাজ নামে একজন সামরিক নেতা।